CELEX: 62008CO0156
Language: sk
Date: 2008-11-27 00:00:00
Title: Uznesenie Súdneho dvora (tretia komora) z 27. novembra 2008. # Monika Vollkommer proti Finanzamt Hannover-Land I. # Návrh na začatie prejudiciálneho konania: Niedersächsisches Finanzgericht - Nemecko. # Článok 104 ods. 3 rokovacieho poriadku - Šiesta smernica o DPH - Článok 33 ods. 1 - Pojem ‚dane z obratu‘ - Dane z prevodu a prechodu nehnuteľností. # Vec C-156/08.

Uznesenie Súdneho dvora (tretia komora) z 27. novembra 2008 – Vollkommer/Finanzamt Hannover‑Land I
      (vec C‑156/08)
      „Článok 104 ods. 3 rokovacieho poriadku – Šiesta smernica o DPH – Článok 33 ods. 1 – Pojem ‚dane z obratu‘ – Dane z prevodu a prechodu nehnuteľností“
      Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Zákaz vyberať iné vnútroštátne dane, ktoré majú charakter daní z obratu (Smernica Rady 77/388, článok 33) (pozri body 32
         – 35 a výrok)
      
      Predmet
      
         
               Návrh na začatie prejudiciálneho konania – Niedersächsisches Finanzgericht – Výklad článku 33 ods. 1 smernice 77/388/EHS:
                  šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu – spoločný
                  systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) a článku 401
                  smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) – Zohľadnenie
                  budúcich poskytnutí služieb týkajúcich sa výstavby domu a podliehajúcich dani z obratu, ak operácia nadobudnutia zahŕňa súčasne
                  nadobudnutie stavebného pozemku a poskytnutie vyššie uvedených služieb, z hľadiska stanovenia vymeriavacieho základu na daň
                  z prevodu a prechodu nehnuteľností („Grunderwerbsteuer“)
               
            Výrok
      
         
                   
               
               
                  
               
               
                  	Článok 33 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa
                     daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady
                     91/680/EHS zo 16. decembra 1991, sa má vykladať v tom zmysle, že nebráni tomu, aby členský štát pri nadobudnutí dosiaľ nezastavaného
                     pozemku zahrnul budúce poskytnutie služieb týkajúcich sa výstavby domu do vymeriavacieho základu pre výpočet daní z prevodu
                     a prechodu nehnuteľností a transakcií, ako je „Grunderwerbsteuer“, ktorá je stanovená v nemeckom práve, a aby zaťažil operáciu,
                     ktorá podľa uvedenej smernice podlieha dani z pridanej hodnoty, týmito ďalšími daňami, pokiaľ tieto dane nemajú povahu dane
                     z obratu.